সানাউল্লাহ অমৃতসরী
আবুল ওয়াফা সানাউল্লাহ অমৃতসরী (১২ জুন ১৮৬৮ - ১৫ মার্চ ১৯৪৮) ছিলেন একজন ব্রিটিশ ভারতীয় পরবর্তিতে পাকিস্তানি, মুসলিম পন্ডিত ও আহলে হাদিস আন্দোলনের একজন নেতৃস্থানীয় ব্যক্তি যিনি পাঞ্জাব নগরীর অমৃতসরে সক্রিয় ছিলেন। তিনি মাজাহির উলুম সাহারানপুর ও দারুল উলুম দেওবন্দের ছাত্র ছিলেন। তিনি মির্জা গোলাম আহমদ এবং কাদিয়ানি আন্দোলনের অন্যতম প্রতিপক্ষ ছিলেন। তিনি ১৯০৬ থেকে ১৯৪৭ সাল পর্যন্ত সর্বভারতীয় জামাতে আহলে হাদিসের সাধারণ সম্পাদক ও আহলে হাদিস নামক একটি সাপ্তাহিক পত্রিকার সম্পাদক ছিলেন।